
ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ

Παρασκευή 28/08/2026

……………………………

19:00  |   Ειδήσεις – Αθλητικά – Καιρός 



20:00  |   +άνθρωποι- Γ΄ΚΥΚΛΟΣ  (E)    

Έτος παραγωγής: 2024
Ο τρίτος κύκλος των τηλεοπτικών ντοκιμαντέρ «+άνθρωποι», ξεκινά στην ΕΡΤ3. Άνθρωποι από όλη την Ελλάδα που σκέφτονται δημιουργικά και έξω από τα καθιερωμένα, παίρνουν τη ζωή στα χέρια τους και προσφέρουν στον εαυτό τους και τους γύρω τους. Άνθρωποι που οραματίζονται, συνεργάζονται, επιμένουν, καινοτομούν, δημιουργούν, προσφέρουν. Άνθρωποι με συναίσθηση και ενσυναίσθηση.
Γιατί κάποιοι γράφουν τη δική τους ιστορία και έχει θετικό πρόσημο. +άνθρωποι
Το Σύστημα 
Ένα κοινωνικό εκπαιδευτικό πρόγραμμα που μεταμορφώνει τη μουσική σε μέσο κοινωνικής αλλαγής και εργαλείο κοινωνικής ένταξης.
Ένα σύστημα εκμάθησης μουσικής που δημιουργήθηκε από το όραμα ενός οικονομολόγου και καθηγητή μουσικής, να σώσει όσα περισσότερα παιδιά μπορούσε από τη φτώχεια και την εγκληματικότητα, μαθαίνοντάς τους δωρεάν κλασσική μουσική και κάνοντάς τα μέλη μιας κλασσικής συμφωνικής ορχήστρας.
Ο Γιάννης Δάρρας συνομιλεί με τους εκπαιδευτές και τα παιδιά μαθητές του El Sistema Greece που ανεξαρτήτως γλώσσας, θρησκείας και εθνικότητας εντάσσονται από την πρώτη μέρα σε μουσικά σύνολα, ορχήστρες και χορωδίες, ώστε όχι μόνο να μάθουν μουσική αλλά και να μάθουν να λειτουργούν αρμονικά και αλληλέγγυα μέσα στην ομάδα, μέσα στην κοινωνία.


Παρουσίαση: Γιάννης Δάρρας
Έρευνα, Αρχισυνταξία: Γιάννης Δάρρας
Διεύθυνση Παραγωγής: Νίνα Ντόβα
Σκηνοθεσία: Βασίλης Μωυσίδης
Δημοσιογραφική υποστήριξη: Σάκης Πιερρόπουλος 

20:30  |   Καστροπολιτείες - Ναύπακτος  (E)    

Ωριαίο ντοκιμαντέρ παραγωγής ΕΡΤ 2024.

Την εποχή που η Μεσόγειος αποτελούσε το κέντρο του τότε γνωστού κόσμου κι όλα
τα πλοία συντόμευαν το δρόμο τους από τον Κορινθιακό κόλπο, η Ναύπακτος είχε
τεράστια στρατηγική σημασία. Έτσι, το κάστρο που χτίστηκε εκεί για να
προστατέψει τα στενά και να περικλείσει την πόλη, έπρεπε να είναι απόρθητο!
Ο Τάσος Νούσιας περιηγείται στην εμβληματική καστροπολιτεία της Ναυπάκτου,
ταξιδεύει στο χρόνο μέσα από τις υπερβατικές οχυρωματικές κατασκευές και
γνωρίζει ιστορικά γεγονότα που σημάδεψαν όχι μόνο την πόλη και τη περιοχή της
Ναυπάκτου ή την Ελλάδα, αλλά κι ολόκληρη την Ευρώπη!

Παρουσίαση: Τάσος Νούσιας
Σκηνοθεσία: Γρηγόρης Βαρδαρινός
Σενάριο: Φίλιππος Μανδηλαράς - Γρηγόρης Βαρδαρινός
Επιστημονική συνεργάτης: Αφροδίτη Καμάρα - Δέσποινα Λαμπάδα
Διεύθυνση Παραγωγής: Χριστίνα Τσακμακά
Διεύθυνση Φωτογραφίας: Δημήτρης Μαυροφοράκης
Εικονοληψία: Γρηγόρης Βούκαλης - Γιώργος Γουτζούλιας
Ηχοληψία - Μίξη Ήχου: Δημήτρης Κόρδης
Μοντάζ: Μιχάλης Καλλιγέρης
Σύνθεση Πρωτότυπης Μουσικής: Δήμητρα Σιδερίδου
Τίτλοι αρχής - Graphics - 3D Animation: Παναγιώτης Γιωργάκας
Ενδυματολόγος Τάσου: Κωνσταντίνα Μαρδίκη 

21:30  |   Υπό το Φως της Πανσελήνου, στο Ενετικό Λιμάνι Ναυπάκτου με την  Εθνική Συμφωνική Ορχήστρα της ΕΡΤ  (Z) 

Έτος παραγωγής: 2026
Μια ξεχωριστή μουσική εκδήλωση της Εθνικής Συμφωνικής Ορχήστρας της ΕΡΤ, υπό το φως της Πανσελήνου», η οποία μεταδίδεται απευθείας από το ενετικό λιμάνι της Ναυπάκτου. Το πρόγραμμα περιλαμβάνει αγαπημένα έργα των Bizet, Brahms, Cano, Charpentier, Dvořák, Lara, Massenet, Puccini, Strauss και Stolz. Σολίστ της βραδιάς είναι η Τζίνα Φωτεινοπούλου, ενώ τη μουσική διεύθυνση έχει ο Μύρωνας Μιχαηλίδης. Η συναυλία συνδυάζει το συμφωνικό και λυρικό ρεπερτόριο με το μοναδικό σκηνικό του ενετικού λιμανιού της Ναυπάκτου, στο πλαίσιο των πολιτιστικών εκδηλώσεων της αυγουστιάτικης πανσελήνου.


23:00  |   Άνθρωποι και Αρκούδες: Πόσο Κοντά;  (E)    
(Dangerously Close) 

Διάρκεια: 55' 
Ωριαίο ντοκιμαντέρ παραγωγής Ιταλίας/Γερμανίας/ Αυστρίας 2024.

Μετά τον τραγικό θάνατο του 26χρονου δρομέα Aντρέα Πάπι, οι δασοφύλακες Κλαούντιο και Ρομπέρτο ξεκινούν πυρετωδώς το κυνήγι της «προβληματικής αρκούδας» JJ4. 
Καθώς όμως ο φόβος για τις αρκούδες αυξάνεται, η σύγκρουση μεταξύ των ακτιβιστών για τα δικαιώματα των ζώων και των αντιπάλων της αρκούδας κλιμακώνεται και προκύπτουν ευαίσθητα ζητήματα. 
Πρέπει να θανατωθεί η JJ4; Και: σε ποιον ανήκει το δάσος και η φύση;

……………………………………………..

-αλλαγή στην ώρα μετάδοσης της συναυλίας [21:30] . αντίστοιχα, αλλάζει το υπόλοιπο πρόγραμμα 

